Diari Oficial de la Generalitat Valenciana


Sumari del DOGV 7277, del 20-05-2014 (2014/4283)

Notificació de la sentència dictada en juí ordinari número 1137/2013.
---------------------------------------------------------------------

### Dades del document

Número de DOGV
:   7277

Data del DOGV
:   20-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/4283


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en juí ordinari número 1137/2013. [2014/4283]  
En el juí que es tramita en este Jutjat de Primera Instància número 6 d'Elx amb el número 1137/2013, a instàncies de Mariya Rssifi contra Bachir Makbouli, s'ha dictat la sentència sobre les mesures per a fills extramatrimonials la dispositiva de la qual, literalment, és la següent:  
  
«Estime parcialment la demanda presentada per la procuradora, María Teresa Húngaro Favieri, en nom i representació de Mariya Rssifi, contra Bachir Makbouli, per la qual cosa:  
1. S'aproven les mesures definitives següents:  
1.1. L'exercici de la pàtria potestat sobre la menor, I. M., serà exclusiu per la mare, Mariya Rssifi.  
1.2. La menor quedarà sota la guarda i custòdia exclusiva de sa mare, Mariya Rssifi.  
1.3. No s'establix cap règim de visites a favor del progenitor no custodi, Bachir Makbouli.  
1.4. S'atribuïx l'ús i el gaudi de l'aixovar i del domicili familiar a Mariya Rssifi. Bachir Makbouli ha d'abandonar el domicili familiar amb anterioritat   
1.5. Bachir Makbouli haurà de satisfer, des de la data de presentació de la demanda (mensualitat 07.2013) i amb caràcter mensual (12 mensualitats anuals), en concepte de pensió d'aliments per a la seua filla, I., la quantitat de 150 euros, que haurà d'ingressar en el compte que designe la mare, per anticipat i dins dels cinc primers dies de cada mes.   
  
L'anterior import haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur, esta actualització es produirà de manera automàtica, sense necessitat de requeriment previ, i es considerarà, com a data inicial per a l'actualització, el mes i l'any en què es fixa, i, com a data final, el mateix mes de l'any en què s'actualitza, i permetrà este càlcul l'opció ?Vol actualitzar una renda?- de la pàgina web de l'Institut Nacional d'Estadística.  
L'impagament de la pensió anterior podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la mitat dels gastos extraordinaris de la seua filla.  
2. No es condemna cap de les parts a costes.  
Contra esta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que haurà d'interposar-se, si és el cas, davant d'este mateix jutjat en el termini dels 20 dies següents a la seua notificació (art. 455 i 458 LEC).  
L'admissió del recurs exigix que, en interposar-lo, s'haja consignat la quantitat de 50 euros en el compte de depòsits i consignacions d'este jutjat (compte del Banco Santander núm. 0706 0000 36 409637). També es pot realitzar la consignació per mitjà de transferència al número de compte 0049 3569 92 7000890405, i s'ha d'indicar en el caseller d'observacions el número 0706 0000 95 397383. Queden eximits de la constitució del depòsit per a recórrer aquells que tinguen reconegut el dret d'assistència jurídica gratuïta (DA 15 de la Llei Orgànica 6/1985, d'1 de juliol, del Poder Judicial).  
Esta és la meua sentència, que pronuncie, mane i firme».  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació.  
  
Elx, 13 de maig de 2014.- El secretari judicial: Francisco Javier García Navarro.